《四皓庙二首》
宋代·王禹偁

秦皇焚旧典，汉祖溺儒冠。
万民在涂炭，四老方宴安。
白云且高卧，紫芝非素餐。
南山正优游，东朝忽艰难。
高步揖万乘，拂衣归重峦。
飞源自冥冥，束帛徒戋戋。
古庙对山开，清风向人寒。
更无隐遁士，空有宾客官。
况我谪宦来，尘迹污祠坛。
朝衣惭蕙带，佩玉愧纫兰。
或依階下树，陶暑解马鞍。
或借庙前水，乘秋把鱼竿。
吾道多龃龉，吾生利盘桓。
登山殊未倦，饮水聊尽驩。
精灵莫相笑，此意乐且盘。

作者简介：王禹偁(chēng)（954—1001）北宋白体诗人、散文家。字元之，汉族，济州巨野（今山东省巨野县）人，晚被贬于黄州，世称王黄州。太平兴国八年进士，历任右拾遗、左司谏、知制诰、翰林学士。敢于直言讽谏，因此屡受贬谪。真宗即位，召还，复知制诰。后贬知黄州，又迁蕲州病死。王禹偁为北宋诗文革新运动的先驱，文学韩愈、柳宗元，诗崇杜甫、白居易，多反映社会现实，风格清新平易。词仅存一首，反映了作者积极用世的政治抱负，格调清新旷远。著有《小畜集》。